Nastopajoči:

* Glasbena šola Rovte
* Uvodni pozdravlja
* Pozdrav župana
* Osnovna šola Rovte
* Mladinski pevski zbor
* ansambel Toni
* pevec Vito Skvarča
* citrarki Maruša Pišljar in Urša Rožmanc
* Otroški cerkveni pevski zbor z godali
* Nagovor predsednik Škofijske Karitas Ljubljana Marko Čižman
* skupina »Sam Oto & Rusi« iz Brezovice
* pevka Nataša Madjar
* ansambel Kumske punce
* skupina Sinji galeb
* pevec Gianni Rijavec
* Zahvala
* Ansambel Gregorja Kobala

VEZNI TEKST – KONCERT

**V OBJEMU DOBROTE**

1. **GLASBENA ŠOLA**

Pozdravljeni na 21. Dobrodelnem koncertu naše Župnijske Karitas.

Letošnje geslo je »**V objemu dobrote**«. Objem je gesta rok oziroma vsega telesa in duha, s katero pokažemo nekomu svojo bližino, dobrodošlico, sočustvovanje, veselje nad srečanjem; je znak, s katerim dajemo nekomu oporo.

Izbrano geslo Tedna Karitas 2016, »V objemu dobrote« pomeni, da z deli in odnosom dobrote dejavne pomagamo, podpremo, opogumimo … nekoga, ki bo zaradi tega lažje prenašal stisko in težave ter rešil probleme, s katerimi se je v življenju srečal.

 Objem je več kot pozdrav, je sprejemanje človeka v svojo intimno bližino. Objem ni distanca, ampak bližina. Objem dobrote, ki je darovana in izkazana na pravi način, s pravim namenom, je prostor rasti in svobode, območje zaupnosti in varovanja dostojanstva.

Predno pa nadaljujemo, med nami pozdravljamo:

* **predsednika Škofijske Karitas Ljubljana, gospoda Marka Čižmana**
* **našega gospoda župnika Janeza Petriča in vse ostale duhovnike**
* Sodelavce Škofijske in Slovenske Karitas
* člane župnijskih Karitas;
* župana Občine Logatec, gospoda Berta Menarda
* **Predsednika krajevne skupnosti Rovte: gospod Viktor Trček se je opravičil in vse lepo pozdravlja,**
* **Kolektiv osnovne šole Rovte in ravnatelja: gospoda Mitjo Turka;**
* **Direktorico logaškega Centra za socialno delo: gospo Tatjano Milavec;**
* **Direktorico zdravstvenega doma Logatec: gospo Matejo Kunc**
* Vse občinske svetnike ter predstavnike političnih strank;
* **Poslance in poslanke državnega zbora NSi in SDS**
* **ter vse vas v dvorani in vse nastopajoče.**

V Rovtah imamo veliko mladih nadobudnih glasbenikov. Z igranjem na harmoniko se nam je predstavil Peter Kavčič, ki obiskuje oddelek glasbene šole v Rovtah.

1. **Nagovor župana**

**Skoraj vsako leto nas svojim obiskom razveseli župan Občine Logatec. Tudi danes je med nami gospod Berto Menard in ga prosimo za par besed.**

1. **Osnovna šola Rovte**

*Otroci hočejo objem, naročje, prijazno besedo, dotik, nekoga, da jim prebere pravljico, nekoga, da se z njim smeje in pogovarja.*

Osnovna šola Rovte nam bo v okviru dramskega krožka pod vodstvom Petre Jenko Lukan zaigrala igrico o Zajčku in repi.

1. **Mladinski pevski zbor**

*Vzemi veliko mero dobrote, dodaj dobršen delček potrpljenja - potrpljenja s seboj in z drugimi. Tudi na ščepec humorja ne pozabi, da boš lažje prebavil neuspehe. Primešaj še primerno količino veselja do dela, čez vse pa prelij širok nasmeh pa ti bo vedno sijalo sonce!*

Sami zase pravijo, da vedo, da niso več tako zelo **Mladinski**, vedo tudi, da bi lahko bili malce bolj **cerkveni**, celo, da so **pevski zbor** včasih bolj težko opravičujejo – 5 do 15 pevcev je bolj vokalna skupina kot pa pevski zbor. Tudi, da so iz **Rovt** ne drži povsem – »brez Petkovčanov, Graparjev in Žibršanov bi nas bolj malo ostalo«, pravijo.

Pa vseeno – **mladi** ostajajo z vedrim petjem, s katerim polepšajo kakšno nedeljsko bogoslužje in s tem opravičijo tudi dejstvo, da v imenu nosijo tudi pridevnik **cerkveni**. Malo bolj za hec kot zares pa razmišljajo, da bi se preimenovali v Mladinsko cerkveno vokalno skupino iz Rovt, Petkovca, Grape in Žibrš.

Pa si poglejmo v kakšni zasedbi so danes.

1. Dekle na vrtu ( Ljudska )
2. Dajte, dajte ( Istrijanska ) priredil Aldo Kumar
3. Dulce embeleso ( Kubanska )

1. **ansambel Toni**

 Narodno-zabavni ansambel Toni, sestavljajo štirje mladi fantje Urban, Matic, Tone in Davor. Aktivno so začeli sodelovati pred dobrim letom in se združili pod imenom ansambel Toni. Prihajajo iz različnih koncev,  od Vrhnike, mimo Horjula pa tja do Polhovega Gradca. Uživajo, ko  nastopajo, še bolj pa takrat, ko vidijo, da uživa tudi publika.

Nocoj se bodo predstavili z valčkom, Pridi pome moj fant, od Fantov iz vseh vetrov,

 in njihovo prvo  skladbo z malo bolj nagajivim naslovom Pridi z mano

6. **pevec Vito Skvarča**

Vital Skvarča, po domače Vito, prihaja iz Vrhnike.

Že od majhnih  nog  je zaljubljen v glasbo in svojo kitaro, ki jo igra že od 11.leta.
Pravili so mu tudi vrhniški Šifrer.

Igral je na šolskih izletih, pri verouku,  večernicah, na rojstnih dnevih,  pri vojakih, fantovščinah, porokah, skupini Nauportus in še in še.....
Najbolj pri srcu so mu dalmatinske pesmi.

Zapel bo svoji najljubši :
duhovno A LABARE in
Šifrerjevo ZA PRIJATELJE

7. **citrarki Maruša Pišljar in Urša Rožmanc**

*Dobrota,- pravijo sirota,
to je morda zato ker je skrita,
mnogokateri drugemu ne prizna,
da dobroto razdaja, ker ga prej
raje obsodi, da mu ukazuje,
prej bo rekel, da je on sam dobrotnež,
čeprav zato ne bo imel razloga.
JA tako pač je v tem našem svetu!
Vsak lahko vakega obsodi,
vsak lahko sebe precenjuje,
pa mi le povejte če se motim!?*

Urša prihaja iz Logatca, Maruša pa iz Žibrš. Obe sta se citer učili v Logatcu, v glasbeni šoli. Poleg številnih nastopov sta se udeležili državnih tekmovanj za citre in prejele višje nagrade.

Na citre nam bosta zaigrali Vrh planin in Sam en poljub mi daj v slovo.

**8. Otroški cerkveni pevski zbor z godali**

*Čeprav gre za male korake, se zavedam, da so to neprecenljivi koraki, ki ustvarijo še višje cilje.*

*Kadar živiš z redko boleznijo, imaš zelo malo prijateljev z enako boleznijo.*

*In če se takrat združijo ljudje, ki tej majhni skupini odprejo srce,je to nekaj neprecenljivega. Težko opišem hvaležnost, ki jo v danem trenutku občutimo.*

*Z malimi koraki je začel tudi Otroški cerkveni pevski zbor pod vodstvom Urše Malavašič, ki nam bo zapel* Psalm 139 in Kako lepo je. S kitaro jih bo spremljala Tjaša , z violino pa Meta Malavašič.

**9. Nagovor**

Na položnem griču je stala lična hišica. Neke noči jo je nenadoma zajel požar. Mlad par, mož in žena, sta se rešila iz plamenov in zbežala na prosto. Komaj sta ušla ognju, že se je med njima začel prepir.
Mož je jezno dejal: »Stokrat sem ti rekel, da nikoli ne hodi spat, ne da bi ugasnila ogenj v kuhinji. Poglej, kaj se je zgodilo! Si zdaj zadovoljna?«

»To ni moja krivda,« mu je na isti način odgovorila njegova žena. »Ti si kriv. Saj sem ti tisočkrat dejala, da ne kadi v postelji. Toda ti nič! Kakor da nisi razumel. Kaj ne vidiš, da je začelo goreti v spalnici in ne v kuhinji? Jasno je, kdo je kriv. Ti, ti si kriv!«

»Bodi tiho!« je zavpil mož. »Samo zaničevala in zmerjala bi me. Jaz pa trdim: to je tvoja krivda. Ja, tvoja in samo tvoja!«

Medtem ko sta se prepirala, se je ogenj razširil. »Zagorela je cela hiša. Preden sta mož in žena končala prepir in odkrila, kdo je kriv, je njuna prijazna hiša postala kup pepela.

Kolikokrat ob kakem nesrečnem in neljubem dogodku iščemo krivca, namesto da bi se skupaj lotili reševanja nastale škode, popravljanja in odstranitve posledic nekega neprijetnega dogodka ali nesreče, da bi tako preprečili še večjo katastrofo. Kajti če čim prej rešujemo škodo, preprečimo njeno razširitev, kar nam prinese večjo korist.

Na oder vabimo direktorja Škofijske Karitas Ljubljana gospoda Marka Čižmana.

**10. skupina :Sam Oto in Rusi iz Brezovice**
Družinski bend je skupaj z Otom pričel z delovanjem pod mentorstvom profesorice saksofona Zale Kejžar, v okviru Glasbene šole Vrhnika, že leta 2012.

Od tedaj sodelujejo na vseh pomembnih nastopih v šoli ter lokalnih kulturnih prireditvah. Nastopili so v okviru Ljubljanskega Jazz festivala, gostovali na Madžarskem , posneli koncert v studiu 14 Radia Slovenija, nastopili na Kongresnem trgu v okviru Pikinega festivala ...

Njihova razpoznavnost in popularnost raste iz leta v leto.

Po letih uspešnega glasbenega izobraževanja v okviru glasbene šole, letos nadaljujejo samostojno glasbeno pot.

*Oto in Rusi bodo na današnjem koncertu izvajali:

»St.Thomas« – Sonny Rollins
»St. Denis/Strasbourg« – Roy Hargrove*

***11.* pevka Nataša Madjar**

*Vsakemu človeku je usojeno, da bo našel zaklad. A le tisti, ki posluša svoje srce, bo zaklad tudi v resnici našel.****(Paolo Coelho)***

**Nataša Madjar**  prihaja iz okolice Ljubljane. S petjem je pričela že v zgodnjih najstniških letih s šolo solo petja pri Nacetu Junkarju.

Izdala je že tri samostojne projekte.......nato je prišla družina in se je vse malo upočasnilo....po prvem otroku, deklici, je posnela ponovno dve skladbi: Angel moj in Mali tu, malo tam.....s

Sedaj pa po 5 letnem premoru ponovno z novo skladbo prihaja na odre.......danes bo zapela ......

***12.* ansambel Kumske punce**

Kumske punce prihajajo iz vasi Dobovec pod Kumom v Zasavju, od koder je tudi njihovo ime.

Ansambel sestavljajo štiri nasmejane, vesele, razigrane najstnice Teja, Tjaša in sestri Katja in Janja, ki jih povezuje ljubezen do glasbe.

Svojo pot so začele v decembru 2013 in v tem času so se predstavile že širši publiki tako v Sloveniji kot tudi v sosednji Avstriji.

Predstavile so se že na treh festivalih in posnele štiri avtorske skladbe, večine katerih avtor je njihov mentor **Nejc Žepič**.

Zaigrale nam bodo:

* S kitaro na vas
* Kriv je cviček

13. **skupina Sinji galeb**

Slovenski duet SINJI GALEB, Nataše in Saša, ima zelo širok repertoar svojih avtorskih pesmi. Tako v Sloveniji kot na Hrvaškem sta si priborila zlato ploščo.

Njune avtorske pesmi so ustvarili priznani domači in tuji avtorji.

Veliko nastopata tako doma kot pa tudi v tujini. Na priljubljenem festivalu Marco Polo na Korčuli sta prejela drugo nagrado za pesem Ljubav je sve što nama treba.

Lahko ju slišite na raznih TV oddajah in prebirate tudi članke v raznih revijah.

Za nas pa sta pripravila pesmi

1. ZAPOJ MI PESEM O LJUBEZNI in
2. LOM

**14. pevec Gianni Rijavec**

GLASBA NAGOVORI ČLOVEKA HITREJE IN GLOBLJE KOT GOVORJENA BESEDA! Dokaz za to je naš naslednji nastopajoči.

Gianni Rijavec poizkuša z glasbo širiti idejo o miru v svetu.

Glasbena pot Giannija se je začela že zelo zgodaj. Predvsem nam je znan s prepevanjem v ansamblu Big Ben .
Med najpomembnejše nastope sodi zagotovo petje vokalnega kvarteta Big Ben pri papežu Janezu Pavlu II. v Vatikanu.

Leta 1995 se je odločil za samostojno glasbeno pot. Pritegnila ga je tudi televizija in tako je postal voditelj številnih zabavnih televizijskih oddaj.

Leto 1999 je bilo za glasbenika prelomno. Bil je gost na mednarodnem zabavnoglasbenem festivalu FORTE 99 v Sarajevu. Nastopil je kot predstavnik Slovenije.
Srečanje z žrtvami min je nanj naredilo močan vtis. Napisal je pesem Beli golob - mednarodno himno miru.

Skupaj s somišljeniki je ustanovil mednarodno glasbeno- mirovniško fundacijo Beli golob, katere prva in osnovna naloga je širjenje ideje o miru v svetu.

Vabimo ga na oder.

Zapel bo pesmi:
1. Ni cvetja brez trnja (T. Hrušovar, D. Velkaverh)
2. Ogenj ljubezni (G. Rijavec)

15. Zahvala

**Naše druženje je prišlo do konca.**

Preostane nam le še to, da se zahvalimo vsem našim nastopajočim, ki so prispevali svoj dragoceni čas in talente.

**Hvala vsem medijem, ki ste brezplačno vabili na naš koncert: radiem: Ognjišče, Odmev-Primorski val, 94, Sori , LEP-u Logatec, Logaškim novicam, Notranjsko Primorskim novicam ter Rovtam TV.**

Zahvaljujemo se tudi našim sponzorjem, ki so omogočili današnji koncert in tistim, ki nas podpirajo skozi celo leto.

**Naj jih naštejeva:**

* **Krajevna skupnost Rovte,**
* **Občina Logatec**
* **Prostovoljno gasilsko društvo Rovte,**
* OŠ Rovte,
* Odbor Nsi Logatec
* Odbor SDS Logatec
* **Mizarstvo Hladnik**
* **Marko Logar s.p.**
* **Cvetličarna Anja,**
* M Sora Žiri
* Gostilna Tavžentroža Trate
* Gostilna Zajele,
* **Gostilna pri Rezki,**
* **Slavko Skvarča**
* **Repatica, Peter Hladnik s.p.**
* Agencija Pav Vrhnika,
* Albatros, d.o.o. Petkovec
* Mizarstvo Logar, s.p. Rovte
* **Zavčan, d.o.o, Rovte**
* **Boštjan Podobnik, s.p. Rovtarske Žibrše**
* **Mivšek Marjan, s.p. Hlevni Vrh**
* Lukan Anton, s.p. Petkovec
* Robert Trpin, s.p. Rovtarske Žibrše
* TIGRAD, d.o.o. Lavrovec
* **Oblak Franc s.p. avtobusni prevozi**
* **TALG d.o.o. Petkovec**
* **Petkovšek Mirko,**
* Papirnica Lipa-Radomlje pri Preserjah
* Simps, Trzin
* Posamezni anonimni dobrotniki
* **Združenje SAZAS**

**Hvala Mihu Arharju in ansamblu Gregorja Kobala za ozvočenje, hvala hišniku Franciju Slabetu za njegovo pomoč in Mariji Logar za izdelavo plakata, cvetličarni Anja za olepšavo odra ter Petru Hladniku za oblikovanje vabil in zahvalnih zloženk.** Hvala glasbeni šoli Logatec za izposojo clavinove.

Še dve obvestili: Župnijska Karitas Rovte bo jutri v ponedeljek, od 16:30h do 17:30h zbirala poljske pridelke in drugo prehrano za duhovniški dom Mane nobiscum.

Župnijska Karitas Šentjošt vabi v nedeljo 13. nov. ob 15h na 6. Dobrodelni koncert v Kulturni dom Ivana Cankarja

\*

**16. ansambel Gregorja Kobala**

Začetnika ansambla Gregorja Kobala sta nekdanja sošolca, harmonikaš Gregor in basist Blaž iz okolice Cola nad Ajdovščino. Ansambel sta začela sestavljati še kot osnovnošolca. Dve leti nazaj se je takratnemu inštrumentalnemu triu, pridružila pevka Špela, ki prihaja iz Tolminske, kmalu za njo pa še pevec Miha iz Rovt.

Prav pred kratkim pa je ansambel dobil svež kitarski ritem, to je Aljoša iz Spodnje Idrije. Ansambel igra na raznih koncertih, veselicah in privatnih zabavah, v prihodnosti pa načrtujejo tudi začetek snemanja lastnih skladbic s katerimi se bodo predstavili širši slovenski publiki.

Dve od svojih skladbic bodo zaigrali tudi danes.

1. Čez Nanos in
2. Najlepša sled

EN SONČEN DOBER DAN En sončen dober dan in en nasmeh krasan, nasmeh iskren in iz srca, odpre ti vrata, vrata vsa… To ključ je, pravi ključ, od VSEH vrat sveta. Naj srečen bo, kdor ga ima…!

Nasvidenje prihodnje leto.

.